CPF-“วิน เมธวิน” ปลื้ม! ไส้กรอกกลิ่นนมฮอกไกโด ติดเทรนด์ทวิตโลก
CPF-"วิน เมธวิน" ปลื้ม! ไส้กรอกกลิ่นนมฮอกไกโด ติดเทรนด์ทวิตโลก
15 ก.พ. 2564

นายเมธวิน โอภาสเอี่ยมขจร (วิน) นักแสดงวัยรุ่นชื่อดัง เข้าพบ นายประสิทธิ์ บุญดวงประเสริฐ ประธานคณะผู้บริหาร และนางสาวอนรรฆวี ชูรัตน์ รองกรรมการผู้จัดการอาวุโส ด้านการตลาดกลาง บริษัท เจริญโภคภัณฑ์อาหาร จำกัด (มหาชน) หรือ CPF ในฐานะพรีเซนเตอร์ไส้กรอกซีพี กลิ่นนมฮอกไกโด ซึ่งมีการจัดกิจกรรมเปิดตัวในรูปแบบ Global LIVE พร้อมทั้งสร้างปรากฎการณ์ ติดเทรนด์ทวิตอันดับ 2 ของโลก ขึ้นเทรนด์ทวิตเตอร์ติดอันดับ 1 ทั้ง 8 ประเทศ
อนึ่ง ก่อนหน้านี้ CPF เปิดตัวผลิตภัณฑ์ไส้กรอกซีพี กลิ่นนมฮอกไกโด ในรูปแบบ Global LIVE “อินกับวิน ฟินกับ CP Hokkaido” สร้างปรากฏการณ์สำคัญและความภาคภูมิใจให้แก่สินค้าไทยเป็นครั้งแรก จากยอดทวิตเตอร์ 1 ล้านทวิต ภายใน 2 ชั่วโมง ติดเทรนด์ทวิตอันดับ 2 ของโลก และเป็นครั้งแรกของไส้กรอกซีพีที่ขึ้นเทรนด์ทวิตเตอร์ติดอันดับ 1 ทั้ง 8 ประเทศ ได้แก่ ฟิลิปปินส์ เมียนมา เวียดนาม อินโดนีเซีย เม็กซิโก ไต้หวัน สิงคโปร์ และประเทศไทย
โดยกิจกรรมครั้งนั้น ลูกค้าและแฟนคลับกาตุ่ยวินร่วมประมูลของที่ระลึก รวมทั้งสิ้นกว่า 200,000 บาท ซึ่งรายได้ดังกล่าวเปลี่ยนเป็นไส้กรอกซีพี กลิ่นนมฮอกไกโด มอบให้แก่ มูลนิธิบ้านนกขมิ้น สถานสงเคราะห์เด็กหญิงราชวิถี สถานสงเคราะห์เด็กอ่อนปากเกร็ด บ้านราชาวดีหญิง และบ้านเฟื่องฟ้า จ.นนทบุรี โดยซีพีเอฟร่วมสมทบการบริจาคด้วยผลิตภัณฑ์อาหารคุณภาพ อาทิ เนื้อหมู เนื้อไก่ ไข่ไก่สด และไส้กรอกซีพีสชาติต่างๆ เพื่อเติมความสุขและความอิ่มอร่อยให้กับน้องๆ ผู้ด้อยโอกาส